যে সমস্ত বৈশিষ্ট্য কোনও প্রাণীকে অন্যান্য অধিকাংশ বা সমস্ত প্রাণীর থেকে আলাদা করে চিহ্নিত করে তাকে বলে ডায়াগনস্টিক বা শনাক্তকরণ বৈশিষ্ট্য। কিছু কিছু শনাক্তকরণ বৈশিষ্ট্যকে বলা হয় অটাপোমর্ফি। অটাপোমর্ফি হল এমন একটি শারীরস্থানিক বৈশিষ্ট্য যা নির্দিষ্ট কোনও প্রজাতির একেবারে নিজস্ব।

শু (২০১০) এর মতে, নিম্নলিখিত শনাক্তকরণ বৈশিষ্ট্যগুলির মাধ্যমে "সাইনোসেরাটপ্‌স"-কে চেনা যায়: পার্শ্বকরোটীয় অস্থির নিম্ন কিনারায় অন্তত দশটা স্পষ্ট বাঁকানো ক্ষুদ্র শিঙ-সদৃশ উপবৃদ্ধি; স্কোয়ামোসাল হাড়ের উপর অন্তত চারটি শিঙের মত উপবৃদ্ধি; অগ্র-অক্ষিকোটরীয় গহ্বরের নিকটে একটি বৃহৎ চঞ্চুসদৃশ গঠন; পার্শ্বকরোটীয় অস্থির বহিঃকিনারা প্রায় সমান, এবং এক সারি সুগঠিত ভিত্তিযুক্ত ইপক্সিপিটাল হাড়ের উপস্থিতি। শেষোক্ত তিনটি বৈশিষ্ট্যই অন্যান্য সমস্ত সেন্ট্রোসরিনের থেকে স্বতন্ত্র।

ব্যুৎপত্তি
বর্ণনা
আবিষ্কার
বিশিষ্ট শারীরস্থানিক বৈশিষ্ট্য